pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองนายกรัฐมนตรี และรัฐมนตรีว่าการกระทรวงยุติธรรม ลงพื้นที่พร้อมหารือเพื่อขับเคลื่อน "กาฬสินธุ์โมเดล" และเอาจริงกับเจ้าหนี้นอกระบบต้องไม่ให้มีอีก
วันอาทิตย์ที่ 7 มกราคม 2561
รองนายกรัฐมนตรี และรัฐมนตรีว่าการกระทรวงยุติธรรม ลงพื้นที่พร้อมหารือเพื่อขับเคลื่อน "กาฬสินธุ์โมเดล" และเอาจริงกับเจ้าหนี้นอกระบบต้องไม่ให้มีอีก
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานการประชุมหารือการขับเคลื่อนกาฬสินธุ์โมเดล
เมื่อวันเสาร์ที่ ๖ มกราคม ๒๕๖๑ เวลา ๐๙.๐๐ น. ณ ห้องประชุมชั้น ๔ ศาลากลางจังหวัดกาฬสินธุ์ พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานการประชุมหารือการขับเคลื่อนกาฬสินธุ์โมเดล ภายใต้โครงการกาฬสินธุ์ แฮปปิเนส ๒๐๑๙ โดยมีผู้บริหารกระทรวงยุติธรรม พร้อมทั้งผู้บริหารหน่วยงานที่เกี่ยวข้อง และผู้แทนหน่วยงานภาครัฐและเอกชนในพื้นที่เข้าร่วมประชุมฯ
ต่อจากนั้น เวลา ๑๓.๓๐ น. รองนายกรัฐมนตรี และรัฐมนตรีว่าการกระทรวงยุติธรรม พร้อมคณะเดินทางไปตรวจเยี่ยมพื้นที่ที่มีศักยภาพในด้านการท่องเที่ยว ซึ่งเหมาะสมในการสร้างโรงแรม ที่พัก เกสต์เฮาส์ ศูนย์ประชุม คลังสินค้า ณ อ.ยางตลาด และ อ.สหัสขันธ์ จ.กาฬสินธุ์
รองนายกรัฐมนตรี และรัฐมนตรีว่าการกระทรวงยุติธรรม กล่าวว่า นอกจากมาตรการในการส่งเสริมด้านสาธารณสุข เกษตรกรรม แรงงาน การท่องเที่ยว อุตสาหกรรม และวัฒนธรรมให้เกิดขึ้นในจังหวัดกาฬสินธ์ุแล้ว ยังต้องดําเนินการในด้านการอํานวยความยุติธรรม ลดความเหลื่อมล้ํา ขจัดความทุกข์ยาก สร้างประชาสามัคคี ส่งเสริมคนดีสู่สังคม ถือเป็นอีกหนึ่งมาตรการสําคัญในการลดความทุกข์ยากในพื้นที่จังหวัดกาฬสินธุ์ และเป็นกลไกสําคัญในการขับเคลื่อนกาฬสินธุ์โมเดล โดยเฉพาะปัญหาหนี้นอกระบบที่มีการฟ้องร้องคดีในศาลกว่า ๒๔๐ คดี ทุนทรัพย์รวมมากกว่า ๒๗ ล้านบาท จากนายทุน ๓ กลุ่มใหญ่ กระทรวงยุติธรรมจะเข้ามาช่วยแก้ไขปัญหาดังกล่าว โดยได้มอบหมายให้หน่วยงานที่เกี่ยวข้องทําหน้าที่เป็นคนกลางระหว่างลูกหนี้ ซึ่งส่วนใหญ่เป็นเกษตรกร กับกลุ่มเจ้าหนี้ ซึ่งส่วนใหญ่เป็นผู้ประกอบการในพื้นที่ เพื่อไม่ให้เกิดการเอารัดเอาเปรียบ และยึดที่ดินทํากินของเกษตรกร โดยจะยึดถือผลประโยชน์ของทั้งสองฝ่าย กล่าวคือ เกษตรกรจะต้องได้ที่ดินกลับมาทํามาหากิน และกลุ่มผู้ประกอบการจะต้องได้เงินทยอยคืนใช้หนี้จากเกษตรกรที่เป็นธรรม และตั้งแต่บัดนี้เป็นต้นไปเจ้าหนี้นอกระบบที่เอาเปรียบที่ไม่ชอบด้วยกฎหมายจะต้องไม่ให้มีอีกต่อไป โดยจะนํามาตรการทางกฎหมายที่เข้มข้น พร้อมมาตรการยึดทรัพย์ และมาตรการทางภาษีมาใช้อย่างเต็มรูปแบบต่อไป
นอกจากนี้ อยากให้สังคมให้โอกาสผู้ที่เคยหลงผิดติดยาเสพติด และผู้ก้าวพลาดกระทําความผิด ที่เข้าสู่กระบวนการคืนคนดีสู่สังคม ซึ่งจะเป็นการช่วยลดปัญหาอาชญากรรมในพื้นที่ และสร้างสังคมแห่งความปลอดภัย สร้างความสามัคคีให้เกิดขึ้นในจังหวัดกาฬสินธุ์อย่างยั่งยืนต่อไป
รัฐบาลไทย-ข่าวทำเนียบรัฐบาล-โฆษก ศธ.ยืนยันไม่มีการตัดงบโรงเรียนวิถีพุทธ
วันพุธที่ 1 พฤศจิกายน 2560
โฆษก ศธ.ยืนยันไม่มีการตัดงบโรงเรียนวิถีพุทธ
นายพะโยม ชิณวงศ์ โฆษกกระทรวงศึกษาธิการ (ศธ.) ชี้แจงว่า กรณีนี้เกิดจากความเข้าใจคลาดเคลื่อนเรื่องโรงเรียนวิถีพุทธ เพราะความจริงแล้วเรื่อง "คุณธรรมจริยธรรม" นั้น ศธ.มีนโยบายที่ชัดเจนมาอย่างต่อเนื่องในการดําเนินงานโครงการโรงเรียนคุณธรรม
จากกรณีที่ประธานกลุ่มปฏิรูปการศึกษา เครือข่ายมหาวิทยาลัยเพื่อการปฏิรูปประเทศไทย (มปปท.) ได้เผยแพร่บทความลงในเว็บไซต์แห่งหนึ่งในหัวข้อ "แฉเล่ห์กลกระทรวงศึกษาที่บีบให้เลิก รร.วิถีพุทธและโครงงานคุณธรรม" ซึ่งกล่าวถึงการที่กระทรวงศึกษาธิการไม่สนับสนุนโครงการโรงเรียนวิถีพุทธ โดยมีการตัดงบประมาณ ปี 2561 ไปใช้ด้านอื่นนั้น
วันนี้ (31 ตุลาคม 2560)นายพะโยม ชิณวงศ์ โฆษกกระทรวงศึกษาธิการ (ศธ.)ชี้แจงว่า กรณีนี้เกิดจากความเข้าใจคลาดเคลื่อนเรื่องโรงเรียนวิถีพุทธ เพราะความจริงแล้วเรื่อง "คุณธรรมจริยธรรม" นั้น ศธ.มีนโยบายที่ชัดเจนมาอย่างต่อเนื่องในการดําเนินงานโครงการโรงเรียนคุณธรรม โครงการโรงเรียนวิถีพุทธ หรือโครงการโรงเรียนสุจริต โดยเฉพาะอย่างยิ่งเรื่องงบประมาณนั้น โครงการดังกล่าวได้รับงบประมาณในปีนี้มากกว่าปีที่ผ่านมา และไม่ได้ถูกตัดงบประมาณลงแต่อย่างใดจากสถิติจะเห็นได้ว่าปี 2558 ได้รับงบประมาณ 11 ล้านบาท ปี 2559 ได้รับงบประมาณ 20 ล้านบาท ปี 2560 ได้รับงบประมาณ 8 ล้านบาท และในปี 2561 ได้รับงบประมาณ 19 ล้านบาท เพื่อใช้สําหรับโครงการโรงเรียนวิถีพุทธ และโครงการทําดีเพื่อพ่อ
ในส่วนของงบประมาณโครงการจํานวน 19 ล้านบาทในปีนี้นั้น สํานักงานคณะกรรมการการศึกษาขั้นพื้นฐาน (สพฐ.) อยู่ระหว่างการจัดทําแผนปฏิบัติการแบบบูรณาการในแต่ละกิจกรรมเมื่อจัดทําแผนดังกล่าวเรียบร้อยแล้ว จึงจะทราบว่าแต่ละกิจกรรมตามโครงการจะได้รับงบประมาณเท่าไหร่ดังนั้น จากข้อมูลที่เผยแพร่ดังกล่าวหรือการแชร์ข้อมูลว่า ศธ.ตัดงบโครงการโรงเรียนวิถีพุทธหรือดึงงบประมาณไปใช้ในส่วนอื่นจึงไม่เป็นความจริงอย่างแน่นอนเพราะการจะโยกงบประมาณที่นอกเหนือจากแผน จะต้องมีการขออนุมัติเปลี่ยนแปลงจากสํานักงบประมาณก่อนด้วย
โฆษกกระทรวงศึกษาธิการกล่าวย้ําด้วยว่าศธ.มีนโยบายที่ชัดเจนเกี่ยวกับเรื่องคุณธรรมจริยธรรม เน้นความสําคัญ และให้การสนับสนุนเรื่องนี้มาโดยตลอด เห็นได้จากการที่นพ.ธีระเกียรติ เจริญเศรษฐศิลป์ รมว.ศึกษาธิการ ได้มอบหมายให้ ม.ล.ปนัดดา ดิศกุล รมช.ศึกษาธิการกํากับดูแลโครงการที่เกี่ยวข้องกับเรื่องคุณธรรมและจริยธรรมโดยเฉพาะโครงการ"โรงเรียนคุณธรรม" ที่จะเกิดขึ้นในสถานศึกษาทุกสังกัดทั่วประเทศภายในปีนี้
สําหรับผู้ต้องการติดตามรายละเอียด ความเป็นมา โรงเรียนที่เข้าร่วมโครงการ และรายงานความก้าวหน้าของโครงการโรงเรียนวิถีพุทธ เข้าเยี่ยมชมเว็บไซต์ได้ที่www.vitheebuddha.com
ปารัชญ์ ไชยเวช, บัลลังก์ โรหิตเสถียร:สรุป
กิตติกร แซ่หมู่:ภาพ
กลุ่มสารนิเทศ สอ.สป.:รายงาน
รัฐบาลไทย-ข่าวทำเนียบรัฐบาล-กระทรวงดิจิทัลฯ นำร่องประชุมหัวหน้าหน่วยงานในสังกัดผ่านระบบประชุมทางไกล (Teleconference) บรรเทาผลกระทบจากสถานการณ์ระบาดโควิด-19 และภัยแล้ง [กระทรวงดิจิทัลเพื่อเศรษฐกิจและสังคม]
วันพฤหัสบดีที่ 19 มีนาคม 2563
กระทรวงดิจิทัลฯ นําร่องประชุมหัวหน้าหน่วยงานในสังกัดผ่านระบบประชุมทางไกล (Teleconference) บรรเทาผลกระทบจากสถานการณ์ระบาดโควิด-19 และภัยแล้ง [กระทรวงดิจิทัลเพื่อเศรษฐกิจและสังคม]
กระทรวงดิจิทัลเพื่อเศรษฐกิจและสังคม (ดีอีเอส) นําร่องประชุมหัวหน้าหน่วยงานในสังกัดผ่านระบบประชุมทางไกล (Teleconference) มอบแนวทางการใช้งบประมาณ 63 และการปรับรายละเอียดงบประมาณ 64 รองรับมติ ครม. มุ่งเน้นกระตุ้นเศรษฐกิจ บรรเทาผลกระทบจากสถานการณ์ระบาด
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า วันนี้ (18 มีนาคม) กระทรวงฯ ได้นําร่องประชุมผ่านระบบการประชุมทางไกล (Teleconference) กับหัวหน้าหน่วยงานในสังกัดกระทรวงฯ หารือเรื่องการปรับลดงบประมาณรายจ่ายประจําปีงบประมาณ พ.ศ. 2563 และปรับรายละเอียดงบประมาณรายจ่ายประจําปีงบประมาณ พ.ศ. 2564 เพื่อดําเนินการตามมติ ครม. ที่ผ่านมา และเป็นไปตามมาตรการด้านการงบประมาณ เพื่อบรรเทาผลกระทบจากสถานการณ์การระบาดของโรคติดเชื้อไวรัสโคโรนา 2019 (COVID-19) และสถานการณ์ภัยแล้ง
โดยการประชุมครั้งนี้ ได้มอบหมายแนวทางให้กับผู้บริหารของหน่วยงานในสังกัดทั้ง 8 แห่ง ได้แก่ กรมอุตุนิยมวิทยา, สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) , สํานักงานสถิติแห่งชาติ, บมจ. ทีโอที, บมจ. กสท โทรคมนาคม, บริษัท ไปรษณีย์ไทย จํากัด (ปณท), สํานักงานส่งเสริมเศรษฐกิจดิจิทัล (ดีป้า) และสํานักงานพัฒนาธุรกรรมทางอิเล็กทรอนิกส์ (สพธอ.) ไปทบทวนการใช้งบประมาณ และจัดทําโครงการต่างๆ โดยมุ่งสร้างให้เกิดการกระตุ้นเศรษฐกิจ และส่งเสริมการจ้างงาน จ้างผู้ผลิตและผู้ประกอบการรายย่อย
ทั้งนี้ จะมีการดําเนินการตามหลักการของมติ ครม. ที่ผ่านมา ในเรื่องรายจ่ายประจํา ซึ่งจะปรับลดลงร้อยละ 10 และนํางบส่วนนั้นไปใช้จัดจ้างผู้ประกอบการรายย่อย สร้างการจ้างงาน เป็นการกระตุ้นเศรษฐกิจที่ได้รับผลกระทบจากโควิด-19 และภัยแล้ง อีกทั้งในส่วนของค่าใช้จ่ายในการเดินทางไปราชการต่างประเทศ มีนโยบายชัดเจนให้งดการเดินทางในสถานการณ์ช่วงนี้
นอกจากนี้ หากหน่วยงานใดมีความจําเป็นเร่งด่วน ที่จะต้องเสนอโครงการในการบรรเทาผลกระทบของสถานการณ์โควิด-19 และภัยแล้ง สามารถเสนอของบประมาณ เพื่อขอใช้งบประมาณรายจ่ายงบกลางกรณีฉุกเฉินและจําเป็นโดยความเห็นชอบของรัฐมนตรี แต่ทั้งนี้ต้องเร่งดําเนินการโดยด่วน
สําหรับการปรับรายละเอียดงบประมาณรายจ่ายประจําปีงบประมาณ พ.ศ. 2564 มุ่งเน้นให้แต่ละหน่วยงาน ปรับปรุงคําเสนอของบประมาณและโครงการ 1.ให้สอดคล้องกับยุทธศาสตร์ชาติ คํานึงถึงสถานการณ์การระบาดโรคติดเชื้อไวรัสโคโรนา 2019 (โควิด-19) ประกอบกับสถานการณ์ภัยแล้ง ซึ่งมีแนวโน้มว่าจะมีความรุนแรงและยาวนาน 2.ไม่ควรเปลี่ยนแปลงงบประมาณที่จัดสรรไว้ สําหรับรายจ่ายผูกพันตามสัญญา ตามมติ ครม. ... ไปเป็นรายการอื่น 3.รักษาสัดส่วนรายจ่ายลงทุนให้อยู่ในระดับที่ ครม. เห็นชอบในภาพรวม และ 4.ไม่ควรเพิ่มรายการใหม่ ที่มีภาระผูกพันงบประมาณในปีต่อๆ ไป
“การประชุมผ่านระบบทางไกลในวันนี้ ถือเป็นการนําร่อง และจากนี้กระทรวงฯ จะใช้วิธีการประชุมรูปแบบนี้ ซึ่งจะเป็นส่วนหนึ่งของการบรรเทาสถานการณ์แพร่ระบาดของโควิด-19 ขณะเดียวกัน ทําให้การปฏิบัติงานของกระทรวงฯ และหน่วยงานในสังกัดเป็นไปอย่างต่อเนื่อง” นางสาวอัจฉรินทร์กล่าว
รัฐบาลไทย-ข่าวทำเนียบรัฐบาล-รอง นรม.วิษณุฯ เป็นประธานการประชุมชี้แจงและติดตามผลการดำเนินงานตามแนวทางสร้างความรู้ความเข้าใจแก่ประชาชน
วันพุธที่ 28 มิถุนายน 2560
รอง นรม.วิษณุฯ เป็นประธานการประชุมชี้แจงและติดตามผลการดําเนินงานตามแนวทางสร้างความรู้ความเข้าใจแก่ประชาชน
เน้นการสร้างความรับรู้ความเข้าใจ  เป็นกระบวนการที่ต้องสร้างขึ้น เพื่อให้เกิดความเข้าใจที่ถูกต้อง
วันนี้ (28 มิ.ย.60) เวลา 13.00 น. ณ ห้องแกรนด์บอลรูม ชั้น 3 โรงแรมโกลเด้น ทิวลิป ถนนพระราม 9 เขตห้วยขวาง กรุงเทพฯ นายวิษณุ เครืองาม รองนายกรัฐมนตรี เป็นประธานการประชุมชี้แจงและติดตามผลการดําเนินการสร้างความรับรู้ความเข้าใจแก่ประชาชน จัดโดย สํานักงานคณะกรรมการพัฒนาระบบราชการ (ก.พ.ร.) กรมประชาสัมพันธ์และสํานักโฆษก สํานักเลขาธิการนายกรัฐมนตรี และมีผู้ร่วมประชุมประกอบด้วย ปลัดกระทรวงและโฆษกกระทรวง ทั้ง 20 กระทรวง รวมทั้งตัวแทนหัวหน้าส่วนราชการต่างๆ ที่เกี่ยวข้องประมาณ 300 คน
โอกาสนี้ รองนายกรัฐมนตรีได้กล่าวเปิดประชุมว่ารัฐบาลนี้เข้ามาบริหารร่วม 3 ปี ได้เน้นการสร้างความรับรู้ความเข้าใจ เป็นกระบวนการที่ต้องสร้างขึ้น เพื่อให้เกิดความเข้าใจที่ถูกต้อง เป็นหนทางที่ดีที่สุดที่จะขจัดความขัดแย้ง ความแตกร้าว และการทะเลาะเบาะแว้งกัน ทุกสิ่งทุกอย่างที่เกิดขึ้นในวันนี้หากมีความรับรู้และเข้าใจกัน ก็จะทําให้ปัญหาระหว่างบุคคลหรือคณะบุคคลไม่เกิดขึ้น โดยการสร้างการรับรู้และความเข้าใจ ต้องมีคุณภาพ ประกอบด้วย ความรวดเร็ว ความถูกต้องแม่นยํา การใช้ถ้อยคําที่เหมาะสมกับผู้ฟัง
พร้อมกันนี้ ควรเน้นการวัดผลหรือประเมินผลจากปฏิกิริยาของสื่อต่างๆ และจากประชาชนว่ามีความรู้ความเข้าใจอย่างไรบ้าง การสร้างความรับรู้และความเข้าใจ จึงไม่ใช่การปลูกฝัง เป็นการให้ความรู้ความเข้าใจที่ถูกต้องและรวดเร็วตามข้อเท็จจริง
รองนายกรัฐมนตรี ได้กล่าวย้ําว่า พลเอก ประยุทธ์ จันทร์โอชา นายกรัฐมนตรี ได้ปรารภและคาดหวังให้ข้าราชการมุ่งมั่นในการสร้างความรับรู้ความเข้าใจที่ถูกต้องแก่ประชาชน ซึ่งถือเป็นสิ่งสําคัญที่ควรนําไปปฏิบัติให้เกิดผลอย่างเป็นรูปธรรม อย่างไรก็ตาม การจัดประชุมชี้แจงในวันนี้ ผู้เข้าร่วมประชุมจะได้รับทราบปัญหาและอุปสรรคในการดําเนินงานดังกล่าว และหากมีสิ่งใดที่จะเสนอแนะเพิ่มเติมเพื่อให้กระบวนการดังกล่าวได้รับการพัฒนาและปรับปรุง นําไปสู่การสร้างการรับรู้และความเข้าใจเป็นไปด้วยความถูกต้องและมีคุณภาพมากยิ่งขึ้น และผลดีก็จะบังเกิดแก่ประชาชนโดยส่วนรวมต่อไป
ตอนท้าย รองนายกรัฐมนตรีได้กล่าวขอบคุณโฆษกกระทรวงทุกกระทรวงและผู้ที่มีส่วนเกี่ยวข้องทุกฝ่ายที่ให้ความร่วมมือในการสร้างความรับรู้และความเข้าใจผ่านประเด็นต่างๆ ที่เกี่ยวข้องของแต่ละกระทรวง ซึ่งมีการชี้แจงให้ข้อมูลอย่างถูกต้องและรวดเร็ว เพื่อเผยแพร่ผ่านสื่อต่างๆไปสู่ประชาชนด้วยความร่วมมือเป็นอย่างดียิ่ง และขอให้การประชุมฯครั้งนี้ประสบความสําเร็จตามนโยบายของรัฐบาลต่อไป
....................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กบข. เปิดให้ดาวน์โหลดแอปใหม่ My GPF Application เปลี่ยนสู่บริการที่ตอบโจทย์ไลฟ์สไตล์สมาชิกยุคดิจิทัล
วันพฤหัสบดีที่ 13 ธันวาคม 2561
กบข. เปิดให้ดาวน์โหลดแอปใหม่ My GPF Application เปลี่ยนสู่บริการที่ตอบโจทย์ไลฟ์สไตล์สมาชิกยุคดิจิทัล
กบข. ได้เปิดให้สมาชิกเข้าใช้งานแอปพลิเคชันมือถือที่ กบข. จัดทําขึ้นล่าสุด ในชื่อใหม่ My GPF Application ที่เปิดให้ดาวน์โหลดและอัปเดทเวอร์ชันแล้ว ทั้งระบบ iOS และ Android
นายวิทัย รัตนากร เลขาธิการคณะกรรมการกองทุนบําเหน็จบํานาญข้าราชการ หรือ กบข. เปิดเผยว่า กบข. ได้เปิดให้สมาชิกเข้าใช้งานแอปพลิเคชันมือถือที่ กบข. จัดทําขึ้นล่าสุด ในชื่อใหม่ My GPF Application ที่เปิดให้ดาวน์โหลดและอัปเดทเวอร์ชันแล้ว ทั้งระบบ iOS และ Android โดยแอป My GPF เป็นบริการสมาชิกบนมือถือสมาร์ทโฟนที่ กบข. จะพัฒนาต่อเนื่อง เพื่อในที่สุดสามารถให้บริการสมาชิก กบข. แบบครบวงจร สะดวกรวดเร็ว ตอบโจทย์ไลฟ์สไตล์ในยุคดิจิทัล
My GPF Application ประกอบด้วยข้อมูลและบริการสมาชิกทั้งในส่วนที่เป็นเมนูเดิมแต่ปรับปรุงให้ทันสมัยและใช้งานง่ายกว่าเดิม กับเมนูที่พัฒนาขึ้นเป็นครั้งแรกเพื่อให้สมาชิกได้ใช้ประโยชน์ของแอปอย่างเต็มประสิทธิภาพมากขึ้น เช่น บริการสิทธิพิเศษ ส่วนลด และโปรโมชันต่าง ๆ ที่สมาชิกสามารถเลือกใช้สวัสดิการหรือกดรับสิทธิผ่านแอปใหม่ได้เลย รวมถึงเมนูรับจองเวลานัดหมายขอคําปรึกษาข้อมูลทางการเงินที่ กบข. เพิ่งเปิดให้บริการเป็นครั้งแรก และบริการคํานวณความเพียงพอของเงินเกษียณที่เป็นอีกเมนูใหม่บนแอปพลิเคชัน My GPF ด้วยเช่นกัน
สมาชิก กบข. ที่ใช้งานแอป กบข. อยู่แล้วในชื่อเดิม เมื่อเข้าใช้งานอีกครั้งระบบจะให้สมาชิกอัปเดทเป็น My GPF Application ส่วนสมาชิกที่ยังไม่เคยติดตั้งแอป กบข. มาก่อนบนสมาร์ทโฟน สามารถดาวน์โหลด My GPF Application ได้ทั้ง iOS และ Android โดยเข้าที่ Store แล้วพิมพ์คําว่า “GPF” หรือ “กบข.” ตั้งแต่บัดนี้เป็นต้นไป สอบถามข้อมูลเพิ่มเติมได้ที่ GPF Community (facebook, Line) และที่ GPF Contact Center โทร. 1179
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1 ล้านคน มีมูลค่าสินทรัพย์สุทธิประมาณ 875,207 ล้านบาท (ข้อมูล ณ 30 พ.ย. 2561)
สอบถามข้อมูลเพิ่มเติมสําหรับสื่อมวลชน :
ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , มือถือ 099-465-6249, raviwan@gpf.or.th
รัฐบาลไทย-ข่าวทำเนียบรัฐบาล-"SAT Presents Road to PTT Thailand Grand Prix 2019"
วันอังคารที่ 13 สิงหาคม 2562
"SAT Presents Road to PTT Thailand Grand Prix 2019"
การเป็นเจ้าภาพจัดการแข่งขันโมโตจีพีในปีแรก  แสดงให้เห็นถึงศักยภาพที่เต็มเปี่ยมของประเทศไทยในด้านมอเตอร์สปอร์ต    กีฬาและการท่องเที่ยว เป็นการประกาศว่าประเทศไทยนั้นมีความแข็งแกร่งอย่างมาก โดยมียอดผู้เข้าชมทั้งหมด 222,535 คน
วันที่ 11 สิงหาคม 2562นายพิพัฒน์ รัชกิจประการรัฐมนตรีว่าการกระทรวงการท่องเที่ยวและกีฬา (รมว.กก.) เป็นประธานแถลงข่าวความร่วมมือพร้อมจัดกิจกรรม "SAT Presents Road to PTT Thailand Grand Prix2019"ร่วมด้วยดร.ก้องศักด ยอดมณีผู้ว่าการการกีฬาแห่งประเทศไทย (กกท.) และผู้สนับสนุนหลักอย่าง บริษัท ปตท. น้ํามันและการค้าปลีก จํากัด (มหาชน) หรือ พีทีทีโออาร์,บริษัท ไทยเบฟเวอเรจ จํากัด (มหาชน),บริษัท เอ.พี.ฮอนด้า จํากัด,บริษัท ไทยยามาฮ่ามอเตอร์ จํากัด,กรมการขนส่งทางบก และสนามช้าง อินเตอร์เนชั่นแนล เซอร์กิตณ สเตเดี้ยมวัน
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เปิดเผยว่า“การเป็นเจ้าภาพจัดการแข่งขันโมโตจีพีในปีแรก แสดงให้เห็นถึงศักยภาพที่เต็มเปี่ยมของประเทศไทยในด้านมอเตอร์สปอร์ต กีฬาและการท่องเที่ยว เป็นการประกาศว่าประเทศไทยนั้นมีความแข็งแกร่งอย่างมาก โดยมียอดผู้เข้าชมทั้งหมด 222,535 คน ซึ่งสูงที่สุดเมื่อเทียบกับตัวเลขผู้ชมทั้งหมด 19 สนามจากทั่วโลก
และกระทรวงการท่องเที่ยวและกีฬา ขอยืนยันว่ารัฐบาลให้ความสําคัญกับการเป็นเจ้าภาพโมโตจีพี ของประเทศไทยอย่างมาก และพร้อมที่จะสนับสนุนอย่างเต็มรูปแบบเพื่อให้การจัดการแข่งขันดําเนินไปอย่างราบรื่น ทั้งในและนอกสนามแข่ง ซึ่งถือเป็นการสร้างภาพลักษณ์ที่ดีของประเทศไทยในสายตาชาวโลก
ทั้งนี้ ผู้ที่สนใจสามารถซื้อบัตรเข้าชมการแข่งขัน ผ่านทาง เคาน์เตอร์เซอร์วิส ออลล์ทิคเก็ต ในร้านเซเว่นอีเลฟเว่น และร้านค้าที่มีสัญลักษณ์เคาน์เตอร์เซอร์วิส กว่า 12,000 สาขาทั่วประเทศ รวมถึงช่องทางออนไลน์ที่www.allticket.comโดยการแข่งขันPTT Thailand Grand Prix2019 จะจัดขึ้นระหว่างวันที่ 4-6 ตุลาคม 2562 ณ สนามช้าง อินเตอร์เนชั่นแนล เซอร์กิต จังหวัดบุรีรัมย์
รัฐบาลไทย-ข่าวทำเนียบรัฐบาล-รมช.เกษตรฯ "ลักษณ์" ยืนยัน วัคซีนที่นำเข้ามาในประเทศไทยจะต้องผ่านกระบวนการนำเข้าอย่างถูกต้อง
วันศุกร์ที่ 4 พฤษภาคม 2561
รมช.เกษตรฯ "ลักษณ์" ยืนยัน วัคซีนที่นําเข้ามาในประเทศไทยจะต้องผ่านกระบวนการนําเข้าอย่างถูกต้อง
รัฐมนตรีช่วยเกษตรฯ "ลักษณ์" ยืนยัน วัคซีนที่นําเข้ามาในประเทศไทยจะต้องผ่านกระบวนการนําเข้าอย่างถูกต้อง มั่นใจ ปี 2561 วัคซีนมีคุณภาพและปริมาณเพียงพอต่อการดําเนินการตามเป้าหมายที่วางไว้
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยถึงการตอบกระทู้ถามเรื่อง "การจัดการวัคซีนพิษสุนัขบ้า" แทนนายกรัฐมนตรี ในการประชุมสภานิติบัญญัติแห่งชาติ ว่า การแพร่ระบาดของโรคพิษสุนัขบ้าเกิดขึ้นในปี 2535 ซึ่งรัฐบาลได้ดําเนินการควบคุมมาอย่างต่อเนื่อง และรัฐบาลได้มีการจัดทํายุทธศาสตร์ สัตว์ปลอดโรค คนปลอดภัยจากพิษสุนัขบ้า ปี 2560 - 2563 เพื่อกําหนดกําจัดการแพร่ระบาดของโรคพิษสุนัขบ้าให้หมดไป และเป็นไปตามเป้าหมายที่ประเทศไทยร่วมกับองค์การอนามัยโลก บูรณาการเพื่อกําจัดโรคพิษสุนัขบ้าให้หมดไป ภายในปี 2563
อย่างไรก็ตาม วัคซีนที่นําเข้ามาในประเทศไทยจะต้องผ่านกระบวนการนําเข้าอย่างถูกต้อง มีการตรวจสอบแหล่งที่มาและได้รับการขึ้นทะเบียนตํารับยาจากกระทรวงสาธารณสุข และมีหนังสือรับรองรุ่นการผลิตตามกฎกระทรวงว่าด้วยการรับรองรุ่นการผลิตยาแผนปัจจุบันที่เป็นยาชีววัตถุ พ.ศ. 2553 จากสํานักงานคณะกรรมการอาหารและยา กระทรวงสาธารณสุข (อย.) ซึ่งในปี 2561 สถาบันชีววัตถุ กรมวิทยาศาสตร์การแพทย์และสํานักงานคณะกรรมการอาหารและยา (อย.) กระทรวงสาธารณสุข ได้กําหนดให้มีการส่งตัวอย่างวัคซีนป้องกันโรคพิษสุนัขบ้า ที่ได้ส่งมอบแล้ว ตรวจทดสอบเพื่อรับรองคุณภาพ ภายใต้โครงการการตรวจวิเคราะห์ทางห้องปฏิบัติการ เพื่อประเมินความเสี่ยงและเฝ้าระวังคุณภาพวัคซีนโรคพิษสุนัขบ้า สําหรับสัตว์ที่ใช้ในประเทศ ซึ่งยังไม่ปรากฎข้อมูลว่า วัคซีนที่จัดซื้อในปี 2561 เป็นวัคซีนไม่มีคุณภาพแต่อย่างใด อีกทั้งกรมปศุสัตว์ยังมีโครงการติดตามประเมินภูมิคุ้มกันโรคพิษสุนัขบ้าและคุณภาพวัคซีน ซึ่งตัวอย่างซีรั่มสุนัขทุกตัวในปี 2560 และ 2561 สุนัขที่ได้รับการฉีดวัคซีนของกรมปศุสัตว์ มีระบบภูมิคุ้มกันอยู่ในระดับที่สามารถคุ้มโรคได้ตามเกณฑ์มาตรฐานสากล
นายลักษณ์ กล่าวต่อไปว่า ในแต่ละปี กระทรวงเกษตรและสหกรณ์ โดยกรมปศุสัตว์ จะจัดซื้อวัคซีน จํานวน 1 ล้านโด๊ส ใช้สําหรับออกหน่วยสัตวแพทย์เคลื่อนที่ เพื่อฉีดให้กับสัตว์ที่ด้อยโอกาส สัตว์กลุ่มเสี่ยงต่อการเกิดโรคพิษสุนัขบ้า และเพื่อฉีดกระตุ้นซ้ําให้กับสัตว์ที่อยู่ในพื้นที่เกิดโรคและพื้นที่เสี่ยงต่อการเกิดโรคพิษสุนัขบ้า นอกจากนี้ ในปี 2561 กรมส่งเสริมการปกครองส่วนท้องถิ่น ยังได้จัดสรรงบประมาณ จํานวน 311 ล้านบาท เป็นเงินอุดหนุนให้กับองค์กรปกครองส่วนท้องถิ่น จัดซื้อวัคซีน จํานวน 10 ล้านโด๊ส ด้วย
ทั้งนี้ พบว่าในปี 2561 บริษัทผู้นําเข้าวัคซีนที่ขึ้นทะเบียนถูกต้อง จะมีการนําเข้าวัคซีน จํานวน 11,798,000 โด๊ส ซึ่งนําเข้าแล้ว (มกราคม - เมษายน 2561) จํานวน 8,678,000 โด๊ส และมีแผนจะนําเข้าเพิ่มเติม (พฤษภาคม - ธันวาคม 2561) จํานวน 3,120,000 โด๊ส ซึ่งผลการฉีดวัคซีนป้องกันโรคพิษสุนัขบ้า (ข้อมูล ณ วันที่ 1 พ.ค. 61) มีผลดําเนินการได้ จํานวน 4,509,083 ตัว คิดเป็นร้อยละ 54.72 จากเป้าหมายทั้งประเทศ 8,240,000 ตัว ซึ่งเมื่อนํามาเปรียบเทียบระหว่างจํานวนสัตว์เป้าหมายกับปริมาณวัคซีนนําเข้าภายในประเทศทั้งปี ถือว่าวัคซีนมีปริมาณเพียงพอต่อการดําเนินการตามเป้าหมายที่วางไว้
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงออสโลพบปะผู้แทนชุมชน/สมาคมไทยในกรุงออสโลและเมืองใกล้เคียง เพื่อสอบถามและรับฟังสภาพชีวิตความเป็นอยู่ของชุมชนไทยที่อาจได้รับผลกระทบจากโควิด-19 [กระทรวงการต่างประเทศ]
วันจันทร์ที่ 1 มิถุนายน 2563
สถานเอกอัครราชทูต ณ กรุงออสโลพบปะผู้แทนชุมชน/สมาคมไทยในกรุงออสโลและเมืองใกล้เคียง เพื่อสอบถามและรับฟังสภาพชีวิตความเป็นอยู่ของชุมชนไทยที่อาจได้รับผลกระทบจากโควิด-19 [กระทรวงการต่างประเทศ]
สถานเอกอัครราชทูต ณ กรุงออสโลพบปะผู้แทนชุมชน/สมาคมไทยในกรุงออสโลและเมืองใกล้เคียง เพื่อสอบถามและรับฟังสภาพชีวิตความเป็นอยู่ของชุมชนไทยที่อาจได้รับผลกระทบจากโควิด-19
เมื่อวันที่ 30 พ.ค. 2563 นางสาวกานติมน รักษาเกียรติ เอกอัครราชทูต ณ กรุงออสโล ได้พบปะผู้แทนชุมชน/สมาคมไทยในเขตกรุงออสโล และเมืองใกล้เคียง ณ ทําเนียบเอกอัครราชทูตฯ เพื่อสอบถามและรับฟังสภาพความเป็นอยู่ของชุมชนไทยผ่านผู้แทนสมาคม/ชมรมต่าง ๆ ที่อาจได้รับผลกระทบจากโควิด-19 โดยมีผู้แทนจากสมาคมวัดไทยนอร์เวย์ สมาคมสตรีไทยในนอร์เวย์ ศูนย์ กศน. เขต เอิสท์โฟลด์ สมาคม Thaiforening i Hedmark ศูนย์ส่งเสริมภาษาไทยและวัฒนธรรมไทย สุธัมโม กลุ่มพลังเยาวชนไทยในนอร์เวย์ ผู้แทนผู้ประกอบการร้านอาหารไทย และนักศึกษาไทยในกรุงออสโล เข้าร่วม ซึ่งการจัดพบปะครั้งนี้ เป็นไปตามมาตรการผ่อนปรนของทางการนอร์เวย์ ที่อนุญาตให้จัดกิจกรรมรวมกลุ่มในพื้นที่ส่วนตัวได้ไม่เกิน 20 คน ตั้งแต่วันที่​ 7​ พ.ค.​ 2563 โดยก่อนหน้านี้ ในช่วงที่รัฐบาลนอร์เวย์ประกาศ national lockdown โดยเฉพาะการห้ามรวมกลุ่มเกิน 5 คน สถานเอกอัครราชทูตฯ ได้ใช้ช่องทาง social media เป็นหลักแทนในการสื่อสารกับพี่น้องชาวไทยในการให้ข้อมูลข่าวสาร และติดตามสภาพความเป็นอยู่ของชุมชนไทยในพื้นที่ต่างๆ
กิจกรรมในวันนี้ เปิดโอกาสให้ผู้แทนชุมชนไทย ได้เข้ามาพบเอกอัครราชทูตฯ และข้าราชการสถานเอกอัครราชทูตฯ ด้วยตนเอง เพื่อหารือทั้งในเรื่องการวางแผนงานความร่วมมือในอนาคต การดูแลชุมชนไทย และข้อมูลเกี่ยวกับผลกระทบของโควิด-19 ต่อชุมชนไทย ซึ่งเป็นที่น่ายินดีที่ได้ทราบว่า ชาวไทยในนอร์เวย์ส่วนใหญ่มีสุขภาพและกําลังใจที่ดี และได้รับการเยียวยาจากทางการนอร์เวย์ในด้านต่างๆ รวมทั้งในกรณีผู้ได้รับผลกระทบทางเศรษฐกิจ อาทิ ผู้ประกอบการร้านอาหารไทย
ในโอกาสนี้ เอกอัครราชทูตฯ ขอบคุณที่ชาวไทยในนอร์เวย์มีความเข้าใจมาตรการของรัฐบาลไทยเพื่อควบคุมโรคโควิด-19 ในการเดินทางเข้าประเทศไทย และขอบคุณผู้แทนสมาคม/ชมรมไทยที่ให้ความร่วมมือกับสถานเอกอัครราชทูตฯ รวมทั้ง มีน้ําใจดูแลพี่น้องชาวไทยในเขตพื้นที่ต่าง ๆ กันเองเป็นอย่างดี
ในอนาคตอันใกล้นี้ สถานเอกอัครราชทูตฯ หวังว่าจะมีโอกาสจัดการพบปะกับสมาคม/ชุมชนไทยกลุ่มต่าง ๆ ในพื้นที่อื่นในลักษณะนี้อีก โดยจะเป็นการดําเนินการให้สอดคล้องกับมาตรการผ่อนปรนที่ทางการนอร์เวย์จะประกาศเพิ่มขึ้นต่อไป
รัฐบาลไทย-ข่าวทำเนียบรัฐบาล-“ยุติธรรม” รับเรื่องร้องเรียนขอให้ตรวจสอบคุณสมบัติการใช้อุปกรณ์อิเล็กทรอนิกส์ติดตามตัว (Electronic Monitoring หรือกำไล EM)
วันจันทร์ที่ 5 สิงหาคม 2562
“ยุติธรรม” รับเรื่องร้องเรียนขอให้ตรวจสอบคุณสมบัติการใช้อุปกรณ์อิเล็กทรอนิกส์ติดตามตัว (Electronic Monitoring หรือกําไล EM)
กระทรวงยุติธรรม รับเรื่องร้องเรียนขอให้ตรวจสอบคุณสมบัติการใช้อุปกรณ์อิเล็กทรอนิกส์ติดตามตัว (Electronic Monitoring หรือกําไล EM)
ในวันจันทร์ที่ ๕ สิงหาคม ๒๕๖๒ เวลา ๑๑.๐๐ น.
ณ บริเวณหน้าศูนย์บริการร่วมกระทรวงยุติธรรม ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายสมศักดิ์ เทพสุทิน รัฐมนตรีว่าการกระทรวงยุติธรรม
มอบหมายให้ ว่าที่ร้อยตรี ธนกฤต จิตรอารีย์รัตน์ คณะทํางานรัฐมนตรีว่าการกระทรวงยุติธรรม
รับหนังสือร้องเรียนจากนายเอกพล กงภูธร ผู้แทน บริษัท ฟอร์ท คอร์ปอเรชั่น จํากัด (มหาชน)
โดยมี นายสิระ เจนจาคะ สมาชิกสภาผู้แทนราษฎร กรุงเทพมหานคร เขตหลักสี่ - จตุจักร
พร้อมด้วยนายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม ร่วมรับเรื่อง
เพื่อขอให้กระทรวงยุติธรรมตรวจสอบคุณสมบัติของอุปกรณ์อิเล็กทรอนิกส์ติดตามตัว
(Electronic Monitoring หรือกําไล EM)
ทั้งนี้ กระทรวงยุติธรรมจะดําเนินการตรวจสอบข้อเท็จจริง
เพื่อสร้างความเข้าใจในประเด็นดังกล่าวต่อสาธารณชนต่อไป
รัฐบาลไทย-ข่าวทำเนียบรัฐบาล-รองปลัดกระทรวงดีอีเอสฯ ลงพื้นที่ติดตามโครงการเน็ตประชารัฐ จ.สิงห์บุรี
วันศุกร์ที่ 7 กุมภาพันธ์ 2563
รองปลัดกระทรวงดีอีเอสฯ ลงพื้นที่ติดตามโครงการเน็ตประชารัฐ จ.สิงห์บุรี
รองปลัดกระทรวงดีอีเอสฯ ลงพื้นที่ติดตามโครงการเน็ตประชารัฐ จ.สิงห์บุรี หลังเพิ่มความเร็วจาก 30/10 Mbps เป็น 100/50 Mbps พบประชาชนเข้าสืบค้นข้อมูลได้รวดเร็ว เกิดช่องทางสร้างรายได้และพัฒนาสินค้าในชุมชนได้ดียิ่งขึ้น
รองปลัดกระทรวงดีอีเอสฯ ลงพื้นที่ติดตามโครงการเน็ตประชารัฐ จ.สิงห์บุรี หลังเพิ่มความเร็วจาก 30/10 Mbps เป็น 100/50 Mbps พบประชาชนเข้าสืบค้นข้อมูลได้รวดเร็ว เกิดช่องทางสร้างรายได้และพัฒนาสินค้าในชุมชนได้ดียิ่งขึ้น
นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม ลงพื้นที่ตรวจสอบการใช้งานอินเทอร์เน็ตไร้สาย ภายใต้โครงการเน็ตประชารัฐ หลังจากกระทรวงฯ ได้มอบหมายให้ บริษัท ทีโอที จํากัด (มหาชน) ดําเนินการปรับความเร็วจากเดิม 30/10 Mbps (Download/Upload) เป็น 100/50 Mbps (Download/Upload) ณ จุดติดตั้งเน็ตประชารัฐ ประจําจังหวัดสิงห์บุรี 2 แห่งด้วยกันคือ จุดติดตั้งเน็ตประชารัฐ บ้านหนองโขลง หมู่ 1 ต.บ้านจ่า อ.บางระจัน จ.สิงห์บุรี และ บ้านดอนตะโหนด หมู่ 7 ต.โพทะเล อ.ค่ายบางระจัน จ.สิงห์บุรี พบว่าความเร็วของอินเทอร์เน็ตไร้สายได้ปรับเร็วขึ้น โดยชาวบ้านในพื้นที่สามารถใช้บริการอินเทอร์เน็ตได้เต็มประสิทธิภาพมากยิ่งขึ้น ทั้งในด้านของการสืบค้นข้อมูลต่างๆ (Download) และการเผยแพร่ข้อมูลสินค้าท้องถิ่นบนสื่อออนไลน์ (Upload) นอกจากนี้ยังพบอีกว่าหลังปรับความเร็วเป็น 100/50 Mbps ก็มีชาวบ้านมาใช้บริการเพิ่มขึ้น เพราะอินเทอร์เน็ตของโครงการเร็วและตอบสนองต่อความต้องการของคนในพื้นที่
ในการนี้ รองปลัดกระทรวงฯ กล่าวปิดท้ายว่า จากการที่ได้เข้ามารับหน้าที่ดูแลโครงการเน็ตประชารัฐ และมีโอกาสได้ลงพื้นที่หมู่บ้านเน็ตประชารัฐ รับฟังการใช้ประโยชน์จากการใช้งานอินเทอร์เน็ตของทางโครงการฯ ทําให้รู้สึกยินดีที่ได้ทราบว่าประชาชนสามารถใช้ประโยชน์จากอินเทอร์เน็ตไปสร้างรายได้ให้กับตนเองและชุมชนได้มากขึ้น อีกทั้งทางกระทรวงฯ จะดูแลประสิทธิภาพการให้ปริการอินเทอร์เน็ต ซึ่งขณะนี้ได้เพิ่มความเร็วเป็น 100/50 Mbps เรียบร้อยแล้วตั้งแต่วันที่ 22 ธันวาคม 2562 และสําหรับการเพิ่มประสิทธิภาพเพื่อให้บริการอินเทอร์เน็ตของโครงการฯ เป็นความเร็ว 200/100 Mbps ในทางเทคนิคมีความพร้อมในการดําเนินการได้
*****************